b'\n_START_ARTICLE_\nTidlig timian\n_START_SECTION_\nBeskrivelse\n_START_PARAGRAPH_\nSt\xc3\xa6nglerne er firkantede i tv\xc3\xa6rsnit, og to af siderne er h\xc3\xa5rkl\xc3\xa6dte. Bladene er modsatte, l\xc3\xa6deragtige og \xc3\xa6gformede med hel rand. Oversiden er m\xc3\xb8rkt gr\xc3\xa5gr\xc3\xb8n, mens undersiden er gr\xc3\xa5lig med tydelige ribber._NEWLINE_Blomstringen sker maj-september, hvor man finder blomsterne samlet i endestillede hoveder. De enkelte blomster er uregelm\xc3\xa6ssige (to-l\xc3\xa6bede) med lyser\xc3\xb8de til purpurr\xc3\xb8de kronblade. Frugterne er sm\xc3\xa5, h\xc3\xa5rde n\xc3\xb8dder._NEWLINE_Rodnettet best\xc3\xa5r af nogle f\xc3\xa5, dybtg\xc3\xa5ende og vidt udstrakte r\xc3\xb8dder._NEWLINE_Planterne bliver cirka 5 centimeter h\xc3\xb8je og 25 centimetr brede.'